अगरतला में बीजेपी का विजन डॉक्यूमेंट जारी करते हुए अरुण जेटली ने ऐसी संभावनाओं को खारिज कर दिया। जेटली ने कहा, 'हम हमेशा तैयार हैं लेकिन मुझे इसकी संभावना नहीं दिखती।' भाजपा का विजन डॉक्यूमेंट जारी करते हुए अरुण जेटली ने कहा कि उन्हें भरोसा है कि त्रिपुरा में बीजेपी की जीत होगी। लेफ्ट पर हमला करते हुए जेटली ने कहा कि पश्चिम बंगाल में इतने वर्ष सरकार में रहने के बाद भी लेफ्ट वहां दूसरे स्थान पर भी नहीं हैं। लेफ्ट की ताकत समाप्त हो चुकी है, उन्हें त्रिपुरा में बड़ा झटका लगेगा।